Rooftop party în Cluj sold out: Sute de petrecăreți s-au distrat până dimineața.
Cu dor de distracţie, peste 400 de petrecăreţi au urcat aseară la înălţime pentru o seară de neuitat. Ema a venit tocmai din Chicago ca să aibă parte de o noapte incendiară alături de prietenii ei. Cu respectarea măsurilor de siguranţă, Rooftop party-urile sunt evenimentele care adună acum, weekend de weekend, sute de tineri care iubesc viaţa de noapte.
Tu și prietenii tăi căutaţi un loc unde să vă distraţi cât încă mai e vară? Petrecerile organizate pe acoperişuri pot fi cele mai potrivite. La Cluj sute de tineri s-au bucurat aseară de apus şi au socializat până în zori la un Rooftop party. Printre ei s-a aflat şi Ema care a venit din America să se distreze alături de prietenii ei pe care nu i-a mai văzut de multă vreme.Scopul Rooftop party-urilor, spun organizatorii, este ca tu să asculţi muzică bună, să socializezi şi mai puţin să dansezi.Din cauza pandemiei, locurile la astfel de petreceri sunt limitate, iar biletele se achiziţionează exclusiv online. Intrarea la un Rooftop party costă 70 de lei."Am aşteptat un an. De asta suntem aici, de dor şi de dorinţă de a ne ditstra", spune Iulian, un petrecăreț de la Rooftop party-ul de la Cluj."Vrem o petrecere ca în România pentru că ne-a fost dor"Reporter: De unde aţi venit pentru petrecerea asta?Ema: Din Chicago.Reporter: Ce aşteptaţi să găsiţi la Cluj și care sunt planurile pe seara asta?Ema: Muzică bună, oameni buni şi o petrecere ca în România că ne-a fost dor"Vrem să ne distrăm până dimineața"Reporter: V-a fost dor de distracţie?Alexandra: Foarte! Reporter: Cu cine ai ieşit în seara asta?Alexandra: Cu cele mai bune prietene.Reporter: Ce v-aţi propus?Alexandra: Să ne distrăm până dimineaţa."Clujul petrece chiar și în pandemie, însă cu respectarea tuturor regulilor impuse de legislația actuală""Organizăm evenimente de socializare, noi aşa le numim. Clujul nu este un oraş care să doarmă chiar dacă este pandemie. În weekend, clujenii au nevoie să iasă, să se distreze, bineînţeles cu respectarea tuturor regulilor impuse de legislaţia actuală. Fiecare eveniment este sold out, probabil şi pentru că nu au alte locuri unde să iasă. Această vară a fost compromisă", mărturisește Ana Ştefănel, PR manager eveniment.